**Mór Városi Önkormányzat Képviselő-testületének**

**77/2023. (III.9.) határozata**

**Mór Városi Önkormányzat Képviselő-testülete 26/2023. (I.25.) határozata módosítása tárgyában**

Mór Városi Önkormányzat Képviselő-testületének a Mór Vértes u. 2598/9 hrsz-ú önkormányzati tulajdonú ingatlan értékesítése tárgyában hozott 26/2023. (I.25.) határozata 3./ pontja helyébe a következő rendelkezés lép:

„3./ Az adás-vételi szerződésben a Vevőnek vállalnia kell a Mór 2598/9 hrsz-ú ingatlanon található vízóra akna közterületre történő áthelyezését 2023. szeptember 30. napjáig, továbbá az ingatlanon található, a Mór 2598/7, 2598/5, 2598/4 és 2598/3 hrsz-ú ingatlanok vízbekötései miatt szolgalmi jog bejegyzését a Mór 2598/9 hrsz-ú ingatlan terhére az ingatlan nyilvántartásba, illetve az ehhez kapcsolódó dokumentumok elkészíttetését és a költségek viselését.

Továbbá a Vevőnek vállalnia kell, hogy amennyiben a fent leírt kötelezettségeket legkésőbb 2023. december 31. napjáig nem teljesíti minden elemében úgy 2024. január 1-jétől napi 7000.- Ft, azaz Hétezer forint kötbért köteles az Önkormányzat részére a kötelezettségek maradéktalan teljesítésének napjáig megfizetni. A késedelmi kötbér maximális mértéke megegyezik a 90 késedelmes naptári nappal érintett késedelmi kötbér mértékével.

Az Önkormányzat jogosult a szerződéstől egyoldalúan és indokolás nélkül elállni, amennyiben a Vevő a kötelezettségeit legkésőbb 2024. március 31. napjáig sem teljesíti maradéktalanul, a vállalt kötelezettségeinek minden elemére kiterjedően.

Az Önkormányzat elállása esetén az elállás írásbeli közlését követő 30 napon belül – kamat nélkül – köteles banki átutalással visszafizetni a Vevőnek az általa teljesített vételár meghiúsulási kötbérrel csökkentett részét. A Képviselő-testület a meghiúsulási kötbér mértékét a bruttó vételár 10 %-ában határozza meg.”

A módosítás a határozat egyéb rendelkezéseit nem érinti.

Határidő: 2023.04.30.

Felelős: polgármester(Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző